Ikt. szám: 25613-/2015.

**MARTONVÁSÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**GAZDASÁGI BIZOTTSÁGA**

**13. számú**

**JEGYZŐKÖNYV**

**Készült: a 2015. december 15. napján megtartott nyilvános ülésről**

**Készült**: Martonvásár Város Önkormányzata Képviselő-testülete Gazdasági Bizottságának 2015. december 15. napján megtartott soron kívüli nyilvános üléséről

**Az ülés helyszíne**: Polgármesteri Hivatal Geróts terme

**Az ülés kezdési időpontja**: 18:00 óra

**Megjelentek**: Varga Ferenc elnök

Kuna Ferenc elnökhelyettes, képviselő

Dr. Gyulay Gyula Levente bizottsági tag

Nemes József bizottsági tag, képviselő

Balikó Adrienn bizottsági tag

Bártol Botond bizottsági tag

Lipovics Tamás bizottsági tag

Varga Szabolcs bizottsági tag

**Távolmaradását jelezte**: Szigeti Zoltán bizottsági tag

**Az ülésen megjelentek**: Dr. Szabó Tibor polgármester

Gucsek István alpolgármester

Horváth Bálint alpolgármester

Farkas Erzsébet képviselő

Miklósné Pető Rita aljegyző

Kovacsevicsné Dr. Bögi Viktória humánszervezési

osztályvezető

Bíró László gazdasági osztályvezető

Tóth Balázs Martonsport Nonprofit Kft. ügyvezetője

Tóth Zoltán műszaki osztályvezető

Kőrösi Sándor

Tóth Andrásné Martonvásári Kulturális Egyesület elnöke

Dr. Jellinek Kinga orvos

Dr. Boér Judit orvos

Harcsa Tiborné

**Varga Ferenc** megnyitja az ülést, megállapítja, hogy 7 fő bizottsági tag az ülésen megjelent, a bizottság határozatképes. Javaslatot tesz a jegyzőkönyvvezetőre Molnár Lívia személyében, majd megállapítja, hogy a Gazdasági Bizottság (továbbiakban: GB) egyhangúlag, 7 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**196/2015. (XII. 15.) határozata**

**a jegyzőkönyvvezetőről**

**Martonvásár Város Önkormányzata Képviselő-testületének Gazdasági Bizottsága a jegyzőkönyv vezetésére Molnár Lívia személyét fogadta el.**

**A határozat végrehajtásáért felelős: elnök**

**A határozat végrehajtásának határideje: azonnal**

**Varga Ferenc** javaslatot tesz a jegyzőkönyv hitelesítőre Lipovics Tamás személyében, majd megállapítja, hogy a GB egyhangúlag, 7 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**197/2015. (XII. 15.) határozata**

**a jegyzőkönyv hitelesítőről**

**Martonvásár Város Önkormányzata Képviselő-testületének Gazdasági Bizottsága jegyzőkönyv hitelesítésére Lipovics Tamás személyét fogadta el.**

**A határozat végrehajtásáért felelős: elnök**

**A határozat végrehajtásának határideje: azonnal**

**Varga Ferenc** javaslatot tesz a napirendre, majd megállapítja, hogy a GB egyhangúlag, 7 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**198/2015. (XII. 15.) határozata**

**a napirendről**

1. napirendi pont Javaslat az egészségügyi alapellátási szerződések felülvizsgálatára

2. napirendi pont Javaslat a Brunszvik-Beethoven Kulturális Központ átszervezésére

3. napirendi pont Javaslat Martonvásár Város Önkormányzata 2016. évi költségvetésének tervezésére

4. napirendi pont Javaslat a talajterhelési díj helyi szabályairól szóló 22/2005. (X.26.) önkormányzati rendelet felülvizsgálatára

5. napirendi pont Javaslat Martonvásár Város környezeti állapotáról szóló 2015. évi lakossági tájékoztató elfogadására

6. napirendi pont Beszámoló a Martonvásári Kulturális Egyesület részére nyújtott visszatérítendő önkormányzati támogatás felhasználásáról

7. napirendi pont Egyebek

**A határozat végrehajtásáért felelős: Elnök**

**A határozat végrehajtásának határideje: azonnal**

**1. napirendi pont**

**Javaslat az egészségügyi alapellátási szerződések felülvizsgálatára**

**Varga Ferenc** tekintettel arra, hogy a napirendi pont előterjesztői Gucsek István és Kuna Ferenc, megadja a szót **Kuna Ferencnek**, aki tájékoztatja a GB tagjait a szerződés-módosítás céljáról és az azt szolgáló egyeztetésekről. Ezen kívül a Humán Bizottság (továbbiakban: HB) elnökeként elmondja, hogy a HB előző napi ülésén a két háziorvos jelen volt, kettejük közül Dr. Jambrikné Dr. Takács Imola Tünde tett észrevételt a szerződéssel kapcsolatban, amely módosító javaslat figyelembevételével a HB a szerződés-módosítást elfogadásra javasolta.

**Varga Ferenc** érdeklődik, hogy a jelen lévő Dr. Jellinek Kingának van-e észrevétele a módosítással kapcsolatban, aki nem kíván élni a lehetőséggel, valamint megállapítja, hogy további kérdés, hozzászólás nem hangzott el, a GB egyhangúlag, 7 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**199/2015. (XII. 15.) határozata**

**a ‘CZIKAJLÓ ÉS TÁRSA’ Bt.-vel kötött háziorvosi**

**feladat-ellátási szerződés módosításáról és kiegészítéséről**

**Martonvásár Város Önkormányzata Képviselő-testületének Gazdasági Bizottsága a ‘CZIKAJLÓ ÉS TÁRSA’ Bt.-vel kötött háziorvosi feladat-ellátási szerződés módosításáról és kiegészítéséről szóló határozati javaslatot az előterjesztés szerint a Képviselő-testületnek elfogadásra javasolta.**

**A határozat végrehajtásáért felelős: elnök**

**A határozat végrehajtásának határideje: azonnal**

**Varga Ferenc** megállapítja, hogy további kérdés, hozzászólás nem hangzott el, a GB egyhangúlag, 7 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**200/2015. (XII. 15.) határozata**

**a KARDIO-KONZULENS Bt.-vel kötött háziorvosi**

**feladat-ellátási szerződés módosításáról és kiegészítéséről**

**Martonvásár Város Önkormányzata Képviselő-testületének Gazdasági Bizottsága a KARDIO-KONZULENS Bt.-vel kötött háziorvosi feladat-ellátási szerződés módosításáról és kiegészítéséről szóló határozati javaslatot az előterjesztés szerint a Képviselő-testületnek elfogadásra javasolta.**

**A határozat végrehajtásáért felelős: elnök**

**A határozat végrehajtásának határideje: azonnal**

**Varga Ferenc** megállapítja, hogy további kérdés, hozzászólás nem hangzott el, a GB egyhangúlag, 7 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**201/2015. (XII. 15.) határozata**

**a Dr. Jellinek és Társa Bt.-vel kötött házi gyermekorvosi**

**feladat-ellátási szerződés módosításáról és kiegészítéséről**

**Martonvásár Város Önkormányzata Képviselő-testületének Gazdasági Bizottsága a Dr.Jellinek és Társa Bt.-vel kötött házi gyermekorvosi feladat-ellátási szerződés módosításáról és kiegészítéséről szóló határozati javaslatot az előterjesztés szerint a Képviselő-testületnek elfogadásra javasolta.**

**A határozat végrehajtásáért felelős: elnök**

**A határozat végrehajtásának határideje: azonnal**

**Varga Ferenc** megállapítja, hogy további kérdés, hozzászólás nem hangzott el, a GB egyhangúlag, 7 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**202/2015. (XII. 15.) határozata**

**a BOÉR-DENT Bt.-vel kötött alapellátást végző fogorvosi**

**feladat-ellátási szerződés módosításáról és kiegészítéséről**

**Martonvásár Város Önkormányzata Képviselő-testületének Gazdasági Bizottsága a BOÉR-DENT Bt.-vel kötött alapellátást végző fogorvosi feladat-ellátási szerződés módosításáról és kiegészítéséről szóló határozati javaslatot az előterjesztés szerint a Képviselő-testületnek elfogadásra javasolta.**

**A határozat végrehajtásáért felelős: elnök**

**A határozat végrehajtásának határideje: azonnal**

Dr. Jellinek Kinga 18.15-kor elhagyja az üléstermet.

**2. napirendi pont**

**Javaslat a Brunszvik-Beethoven Kulturális Központ átszervezésére**

**Horváth Bálint** előterjesztőként ismerteti a GB-vel, hogy a HB tárgyalta az előterjesztést, és az ott tett kiegészítés figyelembevételével – mely szerint a Százszorszép Táncegyüttes táncoktatói állásához kapcsolódó többletfeladatok díjazása kerüljön átvezetésre az Önkormányzat 2016-os évi költségvetésébe - kéri a GB-t, hogy támogassa a határozati javaslatot.

**Kuna Ferenc** hozzáfűzi, hogy a Brunszvik-Beethoven Kulturális Központ (továbbiakban: BBK) igazgatója is támogatja a HB javaslatát.

**Varga Ferenc** megállapítja, hogy további kérdés, hozzászólás nem hangzott el, a GB egyhangúlag, 7 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**203/2015. (XII. 15.) határozata**

**a Brunszvik-Beethoven Kulturális Központ átszervezéséről**

**Martonvásár Város Önkormányzata Képviselő-testületének Gazdasági Bizottsága a Brunszvik-Beethoven Kulturális Központ átszervezéséről szóló határozati javaslatot az előterjesztés szerinti formában a Képviselő-testületnek elfogadásra javasolta.**

**A határozat végrehajtásáért felelős: elnök**

**A határozat végrehajtásának határideje: azonnal**

**3. napirendi pont**

**Javaslat Martonvásár Város Önkormányzata 2016. évi költségvetésének tervezésére**

**Horváth Bálint** előterjesztő előrebocsátja, hogy a koncepció készítése nem kötelező, de az előzetes egyezetések során hasznosnak bizonyult elkészítése. Ismerteti a 2016-os évre vonatkozó elképzeléseket, majd arra kéri Bíró Lászlót, hogy ha szeretné kiegészíteni az elhangzottakat, azt tegye meg.

**Bíró László** elmondja, hogy a költségvetés még pontosabb lesz a most ismertetettekhez képest, továbbá felhívja a figyelmet annak neuralgikus pontjaira, valamint pozitívumaira. Külön kiemeli, hogy tartalékkal kezdődik az év, ami véleménye szerint a biztos alapokon nyugvó költségvetés bizonyítéka.

**Varga Ferenc** megadja a szót Dr. Szabó Tibornak.

**Dr. Szabó Tibor** megköszöni mindazok munkáját, akik elkészítették a koncepciót, amely véleménye szerint akár most elfogadható lenne költségvetésként. Megjegyzi, hogy ez az első olyan év, amikor szufficites a költségvetés. Úgy véli, hogy a koncepció BBK-ra vonatkozó része finomításra szorul, valamint a Martongazda Nonprofit Kft. (továbbiakban: Martongazda) üzleti terve elfogadásának feltétele a rezsileltár és a normaterv elkészítése.

**Horváth Bálint** elmondja, hogy a költségvetés 90%-os készültségű, külön felhívja a figyelmet a fejlesztési alap jelentőségére, mivel útépítéssel kapcsolatos pályázat nem várható, azt saját erőből kell megoldani.

18.40-kor Harcsa Tiborné érkezik az ülésterembe.

**Horváth Bálint** azt is megjegyzi, hogy a városüzemeltetők telephely fejlesztése sem halasztható tovább, amelyhez szintén saját forrásra lesz szükség.

**Varga Ferenc** ismerteti a GB-vel, hogy a külterületi utak építésére várható pályázat, útépítéssel kapcsolatos eszközök beszerzésére.

**Horváth Bálint** szeretné jelezni a GB számára, hogy amennyiben sikerülne növelni a költségvetési szufficitet, a település „vállalkozóbarátságának” növelése érdekében érdemes lenne elgondolkodni az iparűzési adó csökkentésén.

**Dr. Szabó Tibor** közbeveti, hogy Székesfehérvár a kétszeresére emelte az építményadót, ezzel szemben Martonvásár csökkentette, de ő személy szerint a tendenciával egyetért.

**Balikó Adrienn** szerint az a tapasztalat, hogy van, aki nem fizet iparűzési adót, a munkaerőt vagy a munkabért csökkentik a terhek mérséklésére. Sokan szeretnének helyben dolgozni, de az itt elérhető keresetek alacsonyak.

**Varga Ferenc** egyéb kérdést, észrevételt vár.

**Horváth Bálint** kiemeli, hogy a BBK neve alatt szereplő fejlesztési összegből a régi Brunszvik Óvodában (jelenlegi könyvtár) egy emlékszoba berendezését, régi játékok újragyártását (Harcsa Tiborné javaslatára), valamint Martonvásárral kapcsolatos reklámanyagok megjelentetését tervezik.

Varga Ferenc megállapítja, hogy további kérdés, hozzászólás nem hangzott el, a GB 7 igen szavazattal,egyhangúlag az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**204/2015. (XII. 15.) határozata a**

**Martonvásár Város Önkormányzata 2016. évi költségvetési koncepciójának elfogadásáról**

**Martonvásár Város Önkormányzata Képviselő-testületének Gazdasági Bizottsága Martonvásár Város Önkormányzata 2016. évi költségvetési koncepciójának elfogadásáról szóló határozati javaslatot az előterjesztés szerint a Képviselő-testületnek elfogadásra javasolta.**

**A határozat végrehajtásáért felelős: elnök**

**A határozat végrehajtásának határideje: azonnal**

**4. napirendi pont**

**Javaslat a talajterhelési díj helyi szabályairól szóló 22/2005. (X.26.) önkormányzati rendelet felülvizsgálatára**

**Gucsek István** előterjesztő elmondja, hogy a Kormányhivatal észrevételei átvezetésre kerültek a rendelet-tervezetbe, valamint a 2. c) pont kiegészült a területi hatállyal. Kéri a GB-t, hogy ezekkel a kiegészítésekkel együtt támogassa a rendelet-tervezetet.

**Lipovics Tamás** megjegyzi, hogy a rendelet-tervezet 1.200 Ft-os talajterhelési díjjal, valamint 2000 m3-el számol. Érdeklődik, hogy mi az alapja az 1.200 Ft-os díjnak?

**Bíró László** elmondja, hogy jogszabályon alapszik.

**Varga Ferenc** megállapítja, hogy további kérdés, hozzászólás nem hangzott el, a GB 7 igen szavazattal, egyhangúlag az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**205/2015. (XII. 15.) határozata**

**a talajterhelési díj helyi szabályairól**

**szóló önkormányzati rendeletről**

**Martonvásár Város Önkormányzata Képviselő-testületének Gazdasági Bizottsága a talajterhelési díj helyi szabályairól szóló rendelet-tervezetet az előterjesztés szerinti formában a Képviselő-testületnek elfogadásra javasolta.**

**A határozat végrehajtásáért felelős: elnök**

**A határozat végrehajtásának határideje: azonnal**

**5. napirendi pont**

**Javaslat Martonvásár Város környezeti állapotáról szóló 2015. évi lakossági tájékoztató elfogadására**

**Gucsek István** előterjesztő ismerteti a javaslatot.

**Nemes József** megjegyzi, hogy az EU-s szabványok kapcsán csökkent az artézi kutak esetében elfogadható arzén határértéke. Érdeklődik, hogy ez mit jelent a martonvásári kutak esetében?

**Gucsek István** elmondja, hogy az arzén minden kútnál megtalálható, azonban különböző mértékben. A határérték alatti szintet a kutak vizének keverésével érik el, továbbá hozzáfűzi, hogy a kutakra felszerelhető arzén mentesítő készülék, amelynek ára 150.000 Ft-ra tehető.

**Varga Ferenc** hiányolja a hulladékudvart, továbbá érdeklődik, hogy a kiírt településőr/közterület-felügyelő pályázatra van-e jelentkező.

**Gucsek István** elmondja, hogy szándék volt rá, de a jelenlegi pályázati elképzelések már nem tartalmazzák. Az új szállítási rendszeren belül gazdaságosabb megoldani ezt a kérdést.

**Bíró László** közli, hogy a pályáztatott állásra a fedezet rendelkezésre áll, jelentkező sajnos nincs.

**Varga Ferenc** megállapítja, hogy további kérdés, hozzászólás nem hangzott el, a GB egyhangúlag, 7 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**206/2015. (XII. 15.) határozata**

**a Martonvásár Város környezeti állapotáról szóló**

**2015. évi lakossági tájékoztató elfogadásáról**

**Martonvásár Város Önkormányzata Képviselő-testületének Gazdasági Bizottsága a Martonvásár Város környezeti állapotáról szóló 2015. évi lakossági tájékoztató elfogadásáról szóló határozati javaslatot az előterjesztés szerint a Képviselő-testületnek elfogadásra javasolta.**

**A határozat végrehajtásáért felelős: elnök**

**A határozat végrehajtásának határideje: azonnal**

19 órakor Dr. Koltai Gábor és Dr. Gyulay Gyula érkezik az ülésterembe, ezzel a GB 8 főre egészül ki.

**6. napirendi pont**

**Beszámoló a Martonvásári Kulturális Egyesület részére nyújtott visszatérítendő önkormányzati támogatás felhasználásáról**

**Horváth Bálint** előterjesztőként nem kíván kiegészítést tenni.

**Varga Ferenc** megállapította, hogy további kérdés, hozzászólás nem hangzott el, a GB egyhangúlag,8 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**207/2015. (XII. 15.) határozata**

**a Martonvásári Kulturális Egyesületnek nyújtott**

**visszatérítendő támogatás elszámolásáról**

**Martonvásár Város Önkormányzata Képviselő-testületének Gazdasági Bizottsága a Martonvásári Kulturális Egyesületnek nyújtott visszatérítendő támogatás elszámolásáról szóló határozati javaslatot az előterjesztés szerint a Képviselő-testületnek elfogadásra javasolta.**

**A határozat végrehajtásáért felelős: elnök**

**A határozat végrehajtásának határideje: azonnal**

**7. Egyebek**

**7/A. Döntés Martonvásár Város Integrált Településfejlesztési Stratégiájának módosításáról**

**Horváth Bálint** előterjesztőként nem kíván kiegészítést tenni. Elmondja, hogy az anyagban statisztikai és egyéb kisebb hibák javítása, nevek pontosítása történt, érdemi változtatás nem volt.

Varga Ferenc észrevételt, javaslatot vár a napirendi ponttal kapcsolatban, majd ezek híján

megállapította, hogy a GB egyhangúlag,8 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**208/2015. (XII. 15.) határozata**

**az Integrált Településfejlesztési Stratégia   
módosításának jóváhagyásáról**

**Martonvásár Város Önkormányzata Képviselő-testületének Gazdasági Bizottsága az Integrált Településfejlesztési Stratégia módosításának jóváhagyásáról szóló határozati javaslatot az előterjesztés szerint a Képviselő-testületnek elfogadásra javasolta.**

**A határozat végrehajtásáért felelős: elnök**

**A határozat végrehajtásának határideje: azonnal**

**7/B. Javaslat a Martonvásári Tehetséggondozó Alapítvány támogatására**

**Horváth Bálint** előterjesztőként nem kíván kiegészítést tenni.

**Varga Ferenc** észrevételt, javaslatot vár a napirendi ponttal kapcsolatban, majd ezek híján

megállapította, hogy a GB egyhangúlag, 8 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**209/2015. (XII. 15.) határozata**

**a Martonvásári Tehetséggondozó Alapítvány támogatásáról**

**Martonvásár Város Önkormányzata Képviselő-testületének Gazdasági Bizottsága a Martonvásári Tehetséggondozó Alapítvány támogatásáról szóló határozati javaslatot az előterjesztés szerint a Képviselő-testületnek elfogadásra javasolta.**

**A határozat végrehajtásáért felelős: elnök**

**A határozat végrehajtásának határideje: azonnal**

**7/C. Javaslat a „Martonvásár - Szent László u. 2. szám alatti iskola átalakítása és új tornacsarnokkal történő bővítése vállalkozási szerződés keretében" tárgyú közbeszerzési eljárás elbírálására, kapcsolódó előzetes jóváhagyás meghozatalára**

19.10-kor Farkas Erzsébet érkezik az ülésterembe. (Nem kellene feltüntetni a megjelentek között?)

**Tóth Balázs** előterjesztőként elmondja, hogy a Felügyelőbizottság is tárgyalta a Bírálóbizottság döntését és az elfogadásra javasolta.

**Varga Ferenc** érdeklődik, hogy a nyertes cégről mit lehet tudni?

**Tóth Balázs** elmondja, hogy a cég a pályázati anyagát üzleti titokká minősíttette. A referenciái megnyugtatóak, köztartozása nincs.

**Varga Ferenc** észrevételt, javaslatot vár a napirendi ponttal kapcsolatban, majd ezek híján

megállapította, hogy a GB egyhangúlag,8 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Gazdasági Bizottságának**

**210/2015. (XII. 15.) határozata a**

**„Martonvásár, Szent László u. 2. szám alatti iskola átalakítása és új tornacsarnokkal történő bővítése vállalkozási szerződés keretében” tárgyú közbeszerzés elbírálására, előzetes jóváhagyás meghozataláról**

**Martonvásár Város Önkormányzata Képviselő-testületének Gazdasági Bizottsága a „Martonvásár, Szent László u. 2. szám alatti iskola átalakítása és új tornacsarnokkal történő bővítése vállalkozási szerződés keretében” tárgyú közbeszerzés elbírálására, előzetes jóváhagyás meghozataláról szóló határozati javaslatot az előterjesztés szerint a Képviselő-testületnek elfogadásra javasolta.**

**A határozat végrehajtásáért felelős: elnök**

**A határozat végrehajtásának határideje: azonnal**

**Varga Ferenc** egyéb kérdést, észrevételt vár.

**Gucsek István** ismerteti a GB-vel, hogy a mai nappal a vasútállomást és környékét az Önkormányzat visszaadta a MÁV-nak, mivel lejmegszűnt a terület rendben tartására kötött szerződés.

**Kuna Ferenc** közbeveti, hogy az ingatlan üzemeltetését végző céget visszaszervezték a MÁV-ba.

**Dr. Szabó Tibor** elmondja, hogy megpróbálta megkeresni a MÁV elnökét, de nem járt sikerrel, véleménye szerint lehetetlen így rendben tartani az állomás környékét.

**Varga Ferenc** egyéb kérdést, észrevételt vár.

**Horváth Bálint** bemutatja a Martonvásári Polgármesteri Hivatal új szervezeti ábráját, ismerteti az ennek alapját képező szemléletváltást.

**Dr. Koltai Gábor** javasolja, hogy a Széchenyi Programiroda is kerüljön feltüntetésre a szervezeti ábrán.

**Dr. Szabó Tibor** megállapítja, hogy az új struktúra nem jelent gyökeres változást.

**Bártol Botond** érdeklődik a Városmenedzsment Iroda működése felől.

**Horváth Bálint** elmondja, hogy az Iroda jelenleg is működik, új kolléga nem lett felvéve, röviden ismerteti az Irodán dolgozó munkatársakat és feladataikat.

**Varga Ferenc** egyéb kérdést, észrevételt vár.

**Horváth Bálint** megkéri **Varga Szabolcsot**, hogy ismertesse az Önkormányzatnak hozott biztosítási ajánlatot, aki elmondja, hogy az Allianz Biztosítótól érkezett egy olcsóbb és jobb ajánlat a z Önkormányzat számára. Az ajánlat 2015. december 31-éig él.

**Varga Ferenc** egyéb kérdés, észrevétel híján 19.38-kor a GB ülését bezárja.

K.m.f.

………………………………. ……………………………………

Varga Ferenc Lipovics Tamás GB bizottsági tag

GB elnök jegyzőkönyv hitelesítő